৫। ইউপিডিএফ এর অনেক কার্যকলাপের ব্যাপারে কথা উঠলে আপনি প্রায়শঃই সেগুলো সচেতনভাবে এড়িয়ে যান বা প্রতিবাদ করেন। এই এড়িয়ে যাওয়া বা মেনে না নেয়াটা আপনাদের দলীয় কৌশল, কিংবা আপনার স্বভাবজাত। যদি এর কোনটাই না হয় তবে ধরে নিব, দল আপনাদের মত কিছু ভাল মানুষের সাথে প্রতারণা করছে। দলের ভেতরের অনেক কিছুই আপনি জানেন না বা আপনাদের মত প্রকাশ্যে থাকা দলীয় থিঙ্ক ট্যাঙ্ক বা বুদ্ধিজীবিদেরকে জানতে দেয়া হয় না। আপনি না জানলেও আমি এরকম একটা তথ্য আপনাদের দলের প্রথম সারির এক নেতার কাছ থেকে শুনেছি এবং আমার কাছে ডকুমেন্টারী প্রমানও ছিল। ২০০৭-০৮ অর্থ বৎসরে খাগড়াছড়ির জেলার শুধুমাত্র একটি উপজেলায় আপনাদের দলের নামে চাঁদা ওঠানো হয়েছিল ৬৩ লক্ষ টাকা! সব উপজেলা মিলিয়ে কত হয়? আপনাদের দলের সামরিক শাখার মোট সদস্য কত, কয়টি কোম্পানী, কোন কোম্পানীর দলনেতা কে, এসব বিষয়ে গেল সপ্তাহে একটা পত্রিকায় বিস্তারিত প্রতিবেদন ছাপা হয়েছে। এর বেশী আর কি জানতে চান? কই আপনারা তো সেই প্রতিবেদনের কোন করেন নি? তাহলে আমি কিছু লিখলেই এতে গাত্র দাহ কেন?